Gunung Semèru

Gunung Semèru utawa Sumèru iku gunung geni dhuwur dhéwé ing Pulo Jawa. Pucuké ingaran Mahamèru lan dhuwuré 3.676 mèter saka lumahing sagara (msls). Kawah ing pucuké Semèru kaloka kanthi jeneng Jonggring Salaka. Semèru duwé laladan alas dipterokarp gumuk, alas dipterokarp dhuwur, alas pagunungan, lan alas Erica. Pernahé gunung iki ana ing antarané Kabupatèn Malang lan Kabupatèn Lumajang, kanthi titik géografis antarané 8°06' Ujur Kidul lan 120°55' Alang Wétan.

Ing taun 1913 lan 1946, Kawah Jonggring Salaka ana kubahé, saéngga dhuwuré gunung 3.744,8 msls nganti pungkasané Novèmber 1973. Ing sisih kidulé, kubah iki njebol pinggiré kawah sing njalari iliné lava tumuju pèrèng kidul sing ngener laladan Pranajiwa lan Candhipura ing Lumajang.

 Manjat gunung 
Perlu wektu watara patang dina saperlu mangkat mulih manjat gunung iki. Manjat gunung iki bisa liwat Kutha Malang utawa Lumajang.

Rute
Rute saka Malang menyang Gunung Semèru: 
 Malang-Tumpang 18 km 
 Tumpang-Gubugklakah (Pos Pandhaftaran) 
 Gubugklakah-Ranu Pani (Kémah pokok)
 Ranu Pani-Watu Rejeng 
 Watu Rejeng-Ranu Kumbala
 Ranu Kumbala-Ara-ara Amba
 Ara-ara Amba-Cemara Kandhang
 Cemara Kandhang-Kalimati
 Kalimati-Arcapada
 Arcapada-Pucuk Semèru

Rute saka Lumajang menyang Gunung Semèru:
 Lumajang-Sendura 
 Sendura-Burna 
 Burna-Ranu Pani (2.200 mèter) 
 Ranu Pani-Watu Rejeng
 Watu Rejeng-Ranu Kumbala (2.400 mèter)
 Ranu Kumbala-Kalimati (2.700 mèter)
 Kalimati-Arcapada (2.900 mèter)
 Arcapada-Pucuk Semèru (3.676 mèter)

 Gas racun 
Ing pucuké Gunung Semèru (Pucuk Mahamèru) ora diéntukaké lunga menyang Kawah Jonggring Salaka uga dilarang manjat saka sisih kidul amarga ana gas racun lan ilèn wlahar.

 Pranala njaba 
 Gunung semeru di  dephut.go.id
 Gambar Satelit melalui Google Maps
 Semeru

Kategori:Gunung ing Jawa Wétan
Kategori:Gunung geni ing Indonésia